તા.૨૪-૩ ના રોજ બપોરે ૧૨-૩૦ કલાકે પાલિકાના સભાખંડમાં પ્રમુખની સત્તાવાર ચુંટણી હતી. ત્યારે સવારે ૧૦-૦૦ કલાકેથીજ સંકલન સમીતી ચુંટણીમાં કોને બહુમતી મળશે તેની સભ્યોમાં તાલાવેલી જોવા મળતી હતી. સવારે ૧૧-૦૦ કલાકે પાલિકા પ્રમુખની ઓફીસમાં સંકલન સમીતીના સભ્યો અને પાલિકા સભ્યોની હાજરીમાં સ્ટોગરૂમ આર.કે.સેઈફ લોકર્સમાંથી મતપેટી લાવવામાં આવી. મતપેટી ખોલી મતગણતરી થઈ. જેમાં શકુન્તલાબેન પટેલને ૧૬ મત મળ્યા જ્યારે નૈનાબેન પટેલને ૧૧ મત મળ્યા હતા. શહેરના વિકાસની જવાબદારી જેમને સોપવામાં આવી છે તેમાંથી એક સભ્યએ પ્રમુખના બન્ને દાવેદારોને મત આપ્યા હોવાથી એક મત રદ થયો. કદાચ આ સભ્યએ બન્ને પ્રમખુના દાવેદારો આગળ મત આપવાના સોગંધ લીધા હશે. રશ્મીનબેન બારોટ પ્રમુખની ચુંટણીના દિવસે પણ ગેરહાજર રહ્યા હતા. પ્રમુખપદ માટે શકુન્તલાબેન પટેલને બહુમતી મળતાજ પ્રમુખની ચેમ્બરમાં સભ્યોએ શકુન્તલાબેન પટેલને અભિનંદન આપ્યા હતા. જોકે આ પરિણામથી કેટલાકના મો પડી ગયા હોવાનુ જોવા મળતુ હતુ. પ્રમુખપદના બીજા દાવેદાર નૈનાબેન પટેલ અને તેમના પતિ રાજુભાઈ પટેલ રંગવાળાએ ખેલદીલી બતાવી શકુન્તલાબેનને અભિનંદન આપ્યા હતા. સભ્યોના આ નિર્ણયને સહર્ષ વધાવ્યો હતો. સંકલન સમીતી અને ગઠબંધનના સભ્યો વચ્ચેની સમજુતી પ્રમાણેની પ્રમુખની ચુંટણી થઈ ગઈ હતી, પરંતુ હજુ સત્તાવાર ચુંટણી બાકી હતી.